На основу Решења Привредног суда у Новом Саду посл.бр. 1. Ст.70/2013 од 18.04.2019. године о проглашењу банкротства стечајног дужника, а у складу са чланoвима 131., 132. и 133. Закона о стечају („*Службени гласник РС”* бр.104/2009, 99/2011 и 71/2012), као и Националним стандардом број 5 - Национални стандард о начину и поступку уновчења имовине стечајног дужника („*Службени гласник РС”* број 13/2010), стечајни управник стечајног дужника

**„УНИХЕМКОМ” ДОО ЗА ПРОИЗВОДЊУ, ПРОМЕТ И УСЛУГЕ, НОВИ САД – У СТЕЧАЈУ**

**НОВИ САД, Булевар Војводе Степе бр.44**

**ОГЛАШАВА**

**Продају непокретне и покретне имовине јавним надметањем**

|  |
| --- |
| **Предмет продаје** |
| **А. Непокретна имовина на више локација** **1. Непокретности у Новом Саду, Футошки пут бр.10**, које чине објекти уписани у лист непокретности број 9686 К.О. Нови Сад 1, и то као: - Зграда осталих индустријских делатности, број зграде 3, на катастарској парцели бр. 7813/1 К.О. Нови Сад 1, површине 18 м2, број етажа Пр, објекат има одобрење за употребу, својина приватна, обим удела 1/1; - Зграда осталих индустријских делатности, број зграде 4, на катастарској парцели бр. 7813/1 К.О. Нови Сад 1, површине 2.699 м2, број етажа Пр, објекат има одобрење за употребу, својина приватна, обим удела 1/1; - Зграда осталих индустријских делатности, број зграде 5, на катастарској парцели бр. 7813/1 К.О. Нови Сад 1, површине 322 м2, број етажа Пр, објекат има одобрење за употребу, својина приватна, обим удела 1/1; - Зграда осталих индустријских делатности, број зграде 6, на катастарској парцели бр. 7813/1 К.О. Нови Сад 1, површине 266 м2, број етажа Пр, објекат има одобрење за употребу, својина приватна, обим удела 1/1; - Помоћна зграда-магацин, број зграде 7, на катастарској парцели бр. 7813/1 К.О. Нови Сад 1, површине 517 м2, број етажа Пр, објекат изграђен без одобрења за градњу, својина приватна, врста права држалац, обим удела 1/1; - Пословна зграда за коју није утврђена делатност, број зграде 8, на катастарској парцели бр. 7813/1 К.О. Нови Сад 1, укупне површине 273 м2, број етажа Пр, објекат изграђен без одобрења за градњу, својина приватна, врста права држалац, обим удела 1/1 (Зграда бр.8 са катастарске парцеле број 7813/1 К.О. Нови Сад 1 је укупне површине 273 м2, од чега се 240 м2 налази на парцели број 7813/1 К.О. Нови Сад 1, а преостали део од 33 м2 се налази на парцели број 7823/1 К.О. Нови Сад 1);- Надстрешница, на катастарској парцели бр. 7813/1 К.О. Нови Сад 1, ванкњижно власништво, бруто површине 240 м2; - Зграда осталих индустријских делатности, број зграде 1, на катастарској парцели бр. 7821/1 К.О. Нови Сад 1, површине 221 м2, број етажа Пр, објекат има одобрење за употребу, својина приватна, обим удела 1/1; - Зграда осталих индустријских делатности, број зграде 2, на катастарској парцели бр. 7821/1 К.О. Нови Сад 1, површине 38 м2, број етажа Пр, објекат има одобрење за употребу, својина приватна, обим удела 1/1; са припадајућом инфраструктуром на наведеним парцелама. Земљиште није предмет продаје јер је исто у државној својини. **2. Непокретности у Новом Саду, Клисански пут бр.167**, које чине пословни простори у склопу зграде пољопривреде, број зграде 1, на катастарској парцели бр. 643 К.О. Нови Сад 1, бруто површине заузећа 606 м2, уписане у лист непокретности број 11660 К.О. Нови Сад 1, и то: Пословни простор-локал бр.1 у приземљу, површине 29 м2, и Пословни простор-локал бр.2 у приземљу, површине 132 м2. Пословни простори нису етажирани и нису евидентирани као засебне целине у оквиру пословног објекта - зграде пољопривреде бр.1. **3. Непокретност у Београду, Бранка Крсмановића бр.4**, уписана у лист непокретности број 2790 К.О. Звездара: Трособан стан бр.20 површине 55 м2 на петом спрату стамбено-пословне зграде, број зграде 3, на катастарској парцели бр. 7130 К.О. Звездара, својина приватна, обим удела 1/1. **4. Непокретности у Београду, Владимира Поповића бр.44**, уписане у лист непокретности број 343 К.О. Нови Београд: Двособан стан бр.138 површине 55 м2 на трећем спрату и Двособан стан бр.158 површине 55 м2 на петом спрату, који се налазе у стамбеној згради за колективно становање-улаз 44, 46, 48, број зграде 2, на катастарској парцели бр. 2830/18 К.О. Нови Београд, својина приватна, обим удела 1/1. **5. Непокретности у Кули, Маршала Тита бр.89**, уписане у лист непокретности број 9821 К.О. Кула, које чине пословни простори у склопу зграде угоститељства, број зграде 1, на катастарској парцели бр. 4216/4 К.О. Кула, и то: - Пословни простор-Шест просторија угоститељства у подруму, број посебног дела 2, површине 31 м2, својина приватна, обим удела 1/1, - Пословни простор-Осам просторија угоститељства у приземљу, број посебног дела 3, површине 588 м2, својина приватна, обим удела 1/1, - Пословни простор-Три просторија угоститељства у приземљу, број посебног дела 5, површине 27 м2, својина приватна, обим удела 1/1. **Б. Покретна имовина** ***На адреси Ловћенац, Благоте Мићуновића бр.30*****1.1. Основна средства:** машине за производњу месних производа ***На адреси Нови Сад, Футошки пут бр.10*****1.2. Основна средства:** опрема за производњу картонске амбалаже, радне машине, канцеларијски намештај, пословни инвентар **2. Возила** **3. Алат, резервни делови, ситан инвентар и остало** **4. Залихе парафармације** а све према спецификацији и ближим подацима наведеним у продајној документацији. |
| **Почетна цена** | **113.048.830,10 дин.** |
| **Депозит** | **45.219.532,04 дин.** |

Право на учешће у поступку продаје имају сва правна и физичка лица која:

1. након добијања предрачуна, изврше уплату ради откупа продајне документације у износу од **250.000,00 динара увећано за ПДВ**. Предрачун се може преузети сваког радног дана у периоду од 8,00 до 14,00 часова на адреси: Булевар Михајла Пупина 6, Нови Сад, уз претходни договор са стечајним управником или електронским путем. Рок за откуп продајне документације је **22.06.2020. године**;
2. **уплате депозит** у износу од **45.219.532,04 динара** на текући рачун стечајног дужника број: **325-9500600032897-08** који се води код „Војвођанска банка“ АД Нови Сад, или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је **23.06.2020. године**). У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику на адресу Булевар Михајла Пупина 6, Нови Сад, најкасније до **23.06.2020. године** до 15,00 часова по београдском времену (GMT +1). У обзир ће се узети само банкарске гаранције које пристигну на назначен начин у назначено време. Банкарска гаранција мора имати рок важења до **30.08.2020. године**. Уколико на јавном надметању победи Купац који је депозит обезбедио банкарском гаранцијом, исти мора измирити износ депозита у року од **48 сати** од дана јавног надметања, а пре потписивања купопродајног уговора, након чега ће му бити враћена гаранција;
3. потпишу изјаву о губитку права на враћање депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације сваким радним даном у периоду од 9,00 до 14,00 часова, а најкасније 7 дана пре заказане продаје, односно до **23.06.2020. године** (уз обавезну претходну најаву стечајном управнику).

Након уплате депозита, а најкасније до **24.06.2020. године** до 15,00 часова, потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање оверено пред јавним бележником, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 30.06.2020. године у 11,00 часова**, на следећој адреси: **Едукативни центар за обуке у професионалним и радним вештинама, Индустријска бр.3, Нови Сад, ТВ сала**.

**Регистрација учесника** почиње два сата пре почетка јавног надметања, а завршава се 10 минута пре почетка јавног надметања, односно у периоду од 9,00 до 10,50 часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

Купопродајни уговор се потписује у року од 5 радних дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Купац стиче право власништва на предмету продаје након уплате купопродајне цене у целости.

Ако проглашени купац не потпише записник, не закључи купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита, а за купца се проглашава други најбољи понуђач.

Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Другом најбољем понуђачу на јавном надметању, депозит (гаранција) се враћа у року од 25 дана од дана јавног надметања.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

**Порезе и трошкове који произлазе из закљученог купопродајног уговора у целости сноси купац.**

Није дозвољено вршити достављање оригинала банкарске гаранције пошиљком (обичном или препорученом), путем факса, електронском поштом или на други начин, осим на начин прописан у тачки 2. услова за стицање права за учешће из овог огласа.

НАПОМЕНА: У случају да за купца у поступку продаје стечајног дужника буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („*Службени гласник РС”* бр.51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају проглашеном купцу банкарска гаранција ће бити наплаћена у року предвиђеним огласом односно депозит ће бити задржан до доношења одлуке Комисије за заштиту конкуренције.

Oвлашћено лице: Стечајни управник Предраг Стојковић, контакт телефон: 065/683-8888, e-mail: kancelarija.stojkovic@gmail.com